CELEX: 32005R1139
Language: da
Date: 2005-07-15 00:00:00
Title: Kommissionens forordning (EF) nr. 1139/2005 af 15. juli 2005 om tarifering af visse varer i den kombinerede nomenklatur

16.7.2005   
            
            
               DA
            
            
               Den Europæiske Unions Tidende
            
            
               L 185/8
            
         
      KOMMISSIONENS FORORDNING (EF) Nr. 1139/2005
   af 15. juli 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Forordning senest ændret ved Rådets forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Forordning senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Fiberdug, der måler ca. 0,60 m × 0,96 m, belagt på den ene side med en blanding af aromatiske krydderurter (rosmarin 30 %, oregano 15 %, salvie 15 %, basilikum 20 % og timian 20 %).
                  Fiberdugen anbringes i en form inden tilberedning af visse fødevarer (patéer, skinker m.m.). Krydderurterne afgiver smag til fødevarerne under tilberedningen.
                  Fiberdugen anvendes ikke som endelig indpakning af de tilberedte fødevarer.
               
               
                  2106 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 til kapitel 9, bestemmelse 1 a) til kapitel 56 og teksten til KN-kode 2106, 2106 90 og 2106 90 92.
                  Varen kan ikke tariferes som fiberdug i kapitel 56, idet fiberdugen kun tjener som bærestof (bestemmelse 1 a) til kapitel 56).
                  Blandingen af krydderurter består af dele af planter fra pos. 0910 (timian, 20 %) og pos. 1211 (andre planter, 80 %).
                  Sådanne blandinger er ikke omfattet af pos. 0910 og pos. 1211 (bestemmelse 1 til kapitel 9 og de forklarende bemærkninger til det harmoniserede system til pos. 1211, afsnit 7).
                  Som en simpel blanding af krydderurter uden andre ingredienser, betragtes blandingen ikke som et sammensat smagspræparat under pos. 2103.
                  Blandingen af krydderurter tariferes under pos. 2106 som indikeret i de forklarende bemærkninger til det harmoniserede system til pos. 1211, afsnit 7.